**Perusopetuksen lukuvuosisuunnitelma 2024-2025**

**Lintulammen koulu**

**Kuva, joka sisältää kohteen piha-, taivas, pilvi, puu

Kuvaus luotu automaattisesti**

Lintulammen koulussa on n. 300 oppilasta vuosiluokilla 1-6.

**Koulun toiminnan kuvausta, koulun vahvuudet ja arvopohja**

Lintulammen koulun perustamisesta on vuonna 2024 kulunut 65 vuotta. Lintulammen koulu on peruskorjattu tekniikaltaan ja toiminnoiltaan siten, että peruskorjattuun kouluun palattiin väistöstä lokakuussa 2023.

Korostamme koulussamme turvallista koulunkäyntiä. Toimintamme pohjaa kaupungin arvoihin. Toimimme reilusti, rohkeasti ja vastuullisesti. Tavoitteenamme on kasvattaa opiskelijoistamme tulevaisuuden yhteiskunnassa pärjääviä yhteiskunnan jäseniä, jotka osaavat ratkaista eteensä tulevia ongelmia rohkeasti asioita kokeillen ja yhdessä toimien.

Kouluamme ympäröivät monimuotoiset maastot ovat ihanteellisia kaikenlaiseen liikkumiseen ja oppimiseen. Järjestämme osan oppitunneistamme ulkoluokkatoimintana.

Koulullamme toimii aktiivinen oppilaskunta ja vanhempaintoimikunta. Molemmat elimet aktivoivat koulumme väkeä yhteisölliseen toimintaan erilaisilla tempauksilla ja tapahtumilla.

Koulumme toimii Liikkuvan koulun periaatteiden mukaisesti. Meillä on käytössä päivittäin 30min välitunti, joka tukee liikkumista myös koulupäivän aikana. Koulumme henkilöstö tekee keskenään tiiviisti yhteistyötä ja opetusta toteutetaan yhteisopettajuuden periaatteiden mukaisesti. Painotamme pedagogiikassamme STEAMia, kestävää kehitystä, yrittäjyyskasvatusta ja ulkoluokkatoimintaa.

**Koulun omat pedagogiset linjaukset ja opetuksen kehittäminen**

Koulumme toimii SKY-pedagogiikan mukaisesti. S= STEAM-pedagogiikka. Keskitymme STEAM:ssa ongelmanratkaisukeskeiseen pedagogiikkaan. Jokaiselle vuosiluokalle on määriteltynä STEAM:n mukaiset tavoitteet ja pedagogiset oppisisällöt opetussuunnitelmasta. STEAM-sisältöjä opiskellaan omassa luokassa luokanopettajan johdolla ja käsityöoppiaineen lomassa aineenopettajan johdolla.

K= kestävä kehitys. Pedagogiikkamme perustuu kestävään kehitykseen. Ajattelumalli oppisisällöistä ongelmanratkaisukeskeisyydellä on kestävä. Lisäksi oppisisällöissä materiaalivalinnoissa ja työtavoissa huomioidaan kestävän kehityksen ja kiertotalouden edellytykset.

Y=Yrittäjyyskasvatus, Koulussamme opiskellaan yrittäjämäisellä asenteella. Asioita kokeillaan rohkeasti ja ratkaisuja pulmiin etsitään yhteistyössä. Lintulammen koulun viidesluokkalaiset opiskelevat vuosittain Yrityssankarit -materiaalin sisältöineen toisena valinnaisena aineenaan. Jokaisella vuosiluokalla käydään lukuvuoden aikana läpi Nuori yrittäjyys -järjestön tarjoamia yrittäjyyskasvatuksen materiaaleja. Lisäksi organisoimme opetusta mahdollisuuksien mukaan ulkoluokkatoiminnalla. Lintulampi sijaitsee Lintulammen monimuotoisen luonnon ja upeiden liikkumismahdollisuuksien ympäröimänä.

**Henkilöstön käsittely   
18.9.2024**

**Rehtorin nimi: Pauliina Kärki**

**Opetus ja oppiminen: Perustaitojen vahvistaminen**  

Lintulammen koulussa arvostetaan äidinkielen ja matematiikan perustaitojen oppimista. Lukemisen, kirjoittamisen ja matematiikan perustaitojen vahva osaaminen edistää ja helpottaa uuden omaksumista.

Koulun ja luokkien opiskeluympäristö luodaan perustaitojen oppimista tukevaksi, mikä auttaa ja innostaa harjoitteluun ja oppimiseen.

Opetuksessa käytetään monipuolisia työskentelytapoja ja -menetelmiä toiminnallisuutta unohtamatta (vinkkipankki). Havainnollistamiseen käytetään koulumme monipuolista matemaattis-luonnontieteellistä välineistöä.

Oppilaille korostetaan, että pitkäjänteisellä työskentelyllä ja harjoittelulla taidot kehittyvät. Oppilasta kannustetaan tekemään parhaansa ja autetaan huomaamaan oma edistymisensä.

Opetuksessa, oppimisympäristön luomisessa ja opetusmenetelmien valinnassa otetaan huomioon oppilaiden erilaisuus. Koulussamme tuetaan niin edistyneitä kuin oppimisvaikeuksien kanssa ponnistelevia oppilaita. Koulumme erityisopetus keskittyy perustaitojen harjoitteluun.

Jakotunnit (ryhmätunnit) käytetään pääsääntöisesti luku- ja kirjoitustaidon sekä matematiikan taitojen harjoitteluun. Koulu kannustaa oppilaita Oulun kaupungin kirjallisuusdiplomin suorittamiseen sekä koulukirjaston ja lähikirjastojen käyttöön. Koulussa järjestetään kahdesti vuodessa koko koulun lukutempaus. Koulussamme oppilas voi suorittaa myös matematiikkadiplomin. Koulu tiedottaa huoltajia oppimisen tavoitteista ja koulun toiminnasta sekä luo puitteet hedelmälliselle yhteistyölle.

**Opetus ja oppiminen: Yhteisopettajuuden määrän lisääminen ja osaamisen vahvistaminen**  

Koulussamme yhteisopettajuus perustuu vapaaehtoisuuteen. Rehtori on organisoinut mahdollisuuden ja pohjan yhteisopettajuudelle. Olemme yhdessä valinneet yhteisopettajuuden ja jokaisella opettajalla on vapaus toteuttaa sitä haluamallaan intensiteetillä. Yhteisopettajuuden muotoja voivat olla esimerkiksi avustava ja täydentävä opettaminen, rinnakkain opettaminen sekä tiimiopettaminen. Oppilaita voi jakaa joustavasti ryhmiin sekä eriyttää.

Koulun opetustilat tukevat yhteysopettajuuden toteuttamista, sillä luokkien välillä on esimerkiksi avattavia seiniä. Luokat on sijoitettu vuosiluokittain lähelle toisiaan. Lukujärjestyksissä on palkitukset, jolloin yhteiset oppitunnit on mahdollista organisoida. Vuosiluokkapareilla on lukujärjestyksessä yhteinen kiinteä suunnitteluaika. Se mahdollistaa myös sujuvan yhteissuunnittelun.

Rekrytoinneissa yhteisopettajuus esitellään valintana ja perehtyneisyys sekä kokemus yhteisopettajuudesta on valintakriteerinä henkilöstövalinnoissa. Pyritään mahdollistamaan henkilöstön jatkuvuus, jotta yhteisopettajuutta voisi kehittää pitkäjänteisesti. Kollegat tukevat toisiaan yhteisopettajuuden toteuttamisessa. Henkilöstöä koulutetaan yhteisopettajuuden teemoista.

**Opetus ja oppiminen: Laadukas ja yhdenmukainen varhainen tuki perusopetuksessa osana tuen jatkumoa, jolloin kaupungissa linjatut työmenetelmät ja toimintamallit ovat systemaattisesti yksiköiden käytössä***Koulun kirjaukset siitä, miten suunnitelmallinen ja tavoitteellinen tuen järjestämisen kokonaisuus toteutuu koulun sekä ohjauksen ja opiskeluhuollon palveluissa. Tässä otetaan huomioon tuen strategian käsittely ja läsnäolon tukemisen mallin koulukohtaiset käytänteet.*

* Kolmiportaisen tuen sisältö käydään läpi henkilökunnan kanssa lukuvuoden alussa opettajainkokouksessa.
* Laaja-alainen erityisopettaja on opettajien tukena arvioitaessa tuen vaihetta lukuvuoden aikana.
* Laaja-alainen erityisopettaja on opettajien tukena suunniteltaessa ja arvioitaessa oppilaan tukikeinoja yhteistyössä huoltajien kanssa.
* Tarvittaessa oppilaan tuen tarvetta pohditaan monialaisessa oppilashuoltaryhmässä.
* Koulussamme koko henkilökunta toteuttaa kolmiportaisen tuen toimintamallia.

**Vuosikello huoltajien kanssa tehtävästä yhteistyöstä***Linkki*

Yhteistyössä koti- koulutoimikunnan kanssa suunnitellaan ja organisoidaan koulun tapahtumia. Kultakin luokka-asteelta on vanhempien edustaja kotikoulutoimikunnassa.

Toimikunta kokoontuu säännöllisesti noin kerran kuussa.  Toimikunnassa on mukana myös koulun vararehtori ja rehtori.

Luokanopettaja käy kehityskeskustelut oppilaan ja tarvittaessa huoltajan kanssa syyslukukauden aikana joko koulussa tai etäyhteyden välityksellä.

Keskusteluissa sovitaan oppilaan oppimisen tavoitteet lukuvuodelle. Aikaa on varattu noin 20 min. 1-4 -luokkien kehityskeskustelut käydään syyskuun loppuun mennessä.

5-6 -luokkien kehityskeskustelut käydään syyslomaan mennessä.

Joulu- tammikuussa käydään arviointikeskustelut yhdessä huoltajien kanssa 1-4-luokkien oppilaiden osalta. Keskusteluun osallistuu vanhempi ja oppilas.

Luokissa pidetään yhteisiä vanhempainiltoja koulun pihaa ja Teamsia hyödyntäen.

Syksy –24

* Syystiedotteet    
  - pyhäinpäivä/Halloween    
  - joulujuhla
* Vanhempainillat    
  - koko koulun yhteiset vanhempainillat    
  > teema ehdotuksia: some, kiusaaminen, rikosoikeudellinen vastuu (lapsen toiminta, koulupoliisin vierailu), kasvuympäristö (esim. Kasvatuspsykologin vierailu, kehityspsykologiaan liittyviä sisältöjä)
* Kehityskeskustelut
* Koulun järjestyssääntöjen päivittäminen
* Koti-koulu – toimikunnan ensimmäinen kokoontuminen
* Kerhotoiminnan alkamisajankohta
* Poissaoloilmoitus käytänteet
* Syysloman ajankohta
* Koulukuvaus
* Uintiviikot

Kevät -25

* Kevättiedotteet    
  - Kyky-tapahtuma    
  - Rynkeby    
  - Vappu    
  - Koko koulun kevätjuhla    
  - Koulun päättymispäivä ja todistustenjako
* Väliarviointikeskustelut (tammikuu)
* Erikoisluokille pyrkiminen (2 ja 6.lk - tammi-helmikuu)
* Poissaoloilmoitus käytänteet
* Hiihtoloman ajankohta

Oulun koulu 50-vuotta liittyvää, esim. Äitienpäivään yhdistettynä, kasvatusprojekti.

Tähän lisätään koulun vuosikellosta peruskoulu 50- teemaisia tapahtumia ja toimintoja lukuvuodelta.

**Yhtenäinen kasvun ja opin polku sekä 5–8-vuotiaiden pedagogiikan kehittäminen (kotisivu)**

**Esikoulu-ensimmäinen luokka -nivelvaihetyö:**

Eskarit vierailevat koulussa kevätlukukaudella esim. uintiviikon aikana

Kouluun tutustuminen virallisena tutustumispäivänä toukokuussa

Siirtokeskustelut huhti-toukokuussa

* Siirtokeskusteluissa koulun puolelta mukana laaja-alainen erityisopettaja sekä tulevat ekaluokkien opettajat, jos he ovat tiedossa.
* Pääteemana kuulla tulevan ekaluokkaisen kouluvalmiudet.

**Digitalisaatio: Oppilas oppii Oulun digipolkujen teemojen sisällöt; medialukutaito, digitaalinen osaaminen, ohjelmointiosaaminen**

1.-2.-luokat 

Medialukutaito:

* Oppilas löytää mielekkäitä tapoja tuottaa mediasisältöjä ja rohkaistuu mediasisältöjen tekemiseen itsenäisesti ja yhdessä toisten kanssa. Oppilas ymmärtää, että mediateosten mahdolliseen julkaisemiseen liittyvistä asioista tulee keskustella myös aikuisen, erityisesti huoltajien, kanssa omien ja muiden oikeuksien suojaamiseksi.

Digitaalinen osaaminen:

* Eduouka-tunnukseen tutustuminen ja kirjautuminen koulun päätelaitteille
* Harjoituksena pieni kertomus itsestä tai sanojen kirjoittamisharjoituksia tietokoneella pieninä kokeiluina. Tekstinkäsittelystä (esim. Word) olisi hyvä opetella työn nimeämisen ja tallentamisen lisäksi ainakin kirjasinkoko ja -tyyppi sekä niiden muuttaminen tarvittaessa, lihavointi, kursivointi, alleviivaus, automaattinen rivinvaihto ja kuvan lisääminen.
* Muita sovelluksia iPadeille esim. Molla, Stop Motion
* NäppisTaituri
* VILLE Näppärästi näppäimillä -kurssi
* 3D-suunnitteluohjelmat
* Ekapeli

Ohjelmointiosaaminen:

* Loogista luokittelua esimerkiksi värien, muotojen, makujen tai koon perusteella
* Esim. lajitellaan eri maiden lippuja, missä lipuissa on punaista ja valkoista, missä lipuissa on punaista tai valkoista, missä lipuissa ei ole punaista jne.
* Ohjaa ihmisrobottia
* ”Arkirobotit” -tehtävä
* Sokkeloalgoritmit
* Ohjelmointiaiheiset pelit ja sovellukset
* Lähestytään asiaa oppilaan oman arjen näkökulmasta
* Millaisia käytännön haasteita arjesta löytyy (esim. koulumatkat, aikataulut, ajanhallinta, liikenne, ruoanvalmistus) ja miten teknologia voisi niissä auttaa?
* Millaisia käytännön haasteita liittyy koulunkäyntiin (esim. koulumatkat, läksyt).
* Keskustelutehtäviä oppilaiden kanssa
* Missä kaikkialla on ohjelmointia heidän kokemusmaailmassaan (esim. jätteenlajittelurobotti tai tölkkien/pullojen palautusautomaatin toiminta)?
* Sovellusten ja laitteiden avulla toteutettavat
* Bee-Bot-roboteilla ohjelmointia
* Bee-Bot-tablettisovelluksella ohjelmointia
* Scratch Jr. –ohjelmointia
* Osmo Coding

3.-6.-luokat

Medialukutaito:

* Polkuja medialukutaitoon 1 – 6 -materiaali
* Turvallisen mediankäytön pelisäännöt
* Netin hyvät käytöstavat - Netiketti – MLL
* Mediakasvatuksen verkkopakopeli
* Oulun kaupungin tunne- ja turvataito –materiaali

Digitaalinen osaaminen:

* Ergonomiaan liittyvät harjoitukset
* Oulun kaupungin turvataitokasvatuksen –materiaali
* Kopiraittila-sivuston materiaali
* M365-ympäristön työkalut
* Monipuoliset digitaalisen tuottamisen sovellukset PC:llä ja iPadeillä
* Näppäintaitojen harjoittelu Näppistaiturilla
* Ville-ympäristö
* Sanoma Pro Bingel -ympäristö
* Qridi-ympäristö

Ohjelmointiosaaminen:

* Ohjelmoitujen elementtien läsnäolon tunnistaminen omassa arjessa
* Lego Spike-robotiikka
* VEX IQ-robotiikka
* OSMO Coding-välineet
* Minecraft education
* Scratch ja Scratch jr.
* Micro:bit
* Bee-bot
* Code.org -tehtävät
* Arduino

**Digitalisaatio: Otetaan Digionen työkalut käyttöön monipuolisesti**

DigiOne on Vantaan, Espoon, Jyväskylän, Lahden, Oulun, Tampereen ja Turun kaupunkien yhteinen hanke, jossa on mukana myös Kuntien Tiera. Hankkeen tavoitteena on luoda oppimisen ja koulutuksen järjestelmiä yhteen kokoava valtakunnallinen digitaalinen palvelualusta, jonka avulla parannetaan oppimista ja hyvinvointia sekä tuotetaan tehokkaasti laadukkaita koulutuksen palveluita. Digitaaliselle palvelualustalle kootaan kaikki opettajan, oppijan, rehtorin, huoltajien ja hallinnon käyttämät tiedot, järjestelmät ja palvelut käyttäjäystävälliseksi kokonaisuudeksi.

Oulussa DigiOne-alusta on otettu testikäyttöön perusopetuksen pilottikouluissa (Ylikiiminki ja Metsokangas) syksyn 2023 aikana. Lintulammen koulun osalta opettajia koulutetaan Digionen käyttöön lukuvuoden 2024 – 2025 aikana. Tarkempaa tietoa huoltajille annetaan lukuvuoden aikana, kun käyttöönotto tulee ajankohtaiseksi.

**Digitalisaatio: Jokaisella oppilaalla on yhdenvertainen mahdollisuus oppia digitaalisia taitoja**

Koulullamme on käytössä hyvin digilaitteistoa oppilasta kohden (noin 1 PC / 3 oppilasta kohden ja noin 1 iPad / 5 oppilasta kohden). Laitteet ovat helposti saatavilla ja varattavissa kaikkien luokkien käyttöön. Koulussamme on myös paljon STEAM-hankerahalla hankittuja tietoteknisiä välineitä ja laitteistoa, joita jokainen opettaja voi käyttää opetuksessaan.

**Hyvinvointi ja osallisuus: Oppilaiden hyvinvoinnin edistäminen perustuu kerättyyn ja monialaisesti analysoituun hyvinvointitietoon (kotisivu)**

Hyödynnämme alueen hyvinvointikartoituksissa esiin nousseita teemoja. Opiskeluhuolto ja koulun henkilökunta hyödyntävät aktiivisesti eri kyselyistä saatua tietoa oman työnsä suunnittelussa. Tempauksia ym. muuta toimintaa suunnitellaan kyselyissä nousseiden epäkohtien kohentamiseksi.

**Hyvinvointi ja osallisuus: Oppilaat tulevat yhdenvertaisesti kohdatuksi sekä kuulluksi ja heillä on mahdollisuus osallisuuteen ja vaikuttamiseen (kotisivu)***Kehitys- ja arviointikeskustelut toteutuvat jokaisen oppilaan kanssa. Oppilaan osallisuus otetaan kehityskeskustelussa keskeiseksi teemaksi oppimistavoitteiden rinnalle. Koulu kehittää osallisuuden mahdollisuuksia tehdyn suunnitelman mukaisesti*

Kehitys- ja arviointikeskusteluissa pääosa on oppilaalla. Oppilasta osallistetaan omien vahvuuksien ja tavoitteiden asettamisessa, tukena voi käyttää esim. Kesy-kortteja. Oppilaita osallistetaan ja kannustetaan arvioimaan toimintaansa ja oppimistaan matalalla kynnyksellä.

Välittävää toimintakulttuuria rakennetaan yhteistyössä koko henkilöstön, oppilaskunnan ja kotien kesken.  Koulun toimintakulttuuri perustuu yhdessä kasvattamiseen ja kaikki kohtaamiset päivän aikana ovat tärkeitä. Pohditaan, kuinka kohdataan, miten kommunikoidaan ja kehitetään konkreettisia toimintamalleja.

Osallisuuden ja vaikuttavuuden vahvistamisen keinoja koulussamme ovat mm. oppilaskunnan hallitus, kummioppilastoiminta, koko koulun tapahtumat, oppilaiden toisilleen pitämät kerhot.

**Hyvinvointi ja osallisuus: Turvataan oppimista ja kasvua edistävä fyysinen, psyykkinen ja sosiaalinen työympäristö. (kotisivu)***Oppilaiden ja opettajien työrauhaa edistetään tavoitteellisesti toimintakulttuuria kehittämällä ja yhteisöllisyyttä vahvistamalla. Jokainen koulu määrittelee omat toimenpiteensä työrauhaan liittyen.*

Koulussamme on laadittu ja käytössä erillinen tunne- ja turvataitosuunnitelma, koulun järjestyssäännöt, luokkien omat luokkasäännöt ja yhteiset välituntisäännöt. Otamme syksyllä 2024 käyttöön KiVa-koulu-toimintamallin.

**Koulun yhdenvertaisuus- ja tasa-arvosuunnitelma (kotisivu)***Linkki*

**Koulun toimenpiteet yhdenvertaisuus- ja tasa-arvosuunnitelmaan**

 Yhdenvertaisuus näkyy koulun oppisisällöissä, toimintakulttuurissa ja siinä millaisia valmiuksia oppilaat saavat toimiakseen jatkossakin yhdenvertaisuutta edistävinä ihmisinä. Yhdenvertaisessa koulussa kaikki tulevat kuulluksi ja nähdyksi omana itsenään eikä ketään syrjitä iän, alkuperän, kansalaisuuden, kielen, uskonnon, vakaumuksen, mielipiteen, poliittisen toiminnan, ammattiyhdistystoiminnan, perhesuhteiden, terveydentilan, vammaisuuden, seksuaalisen suuntautumisen tai muun henkilöön liittyvän syyn perusteella.

**Tasa-arvo**

Tasa-arvolain mukaan tytöille ja pojille on järjestettävä samat mahdollisuudet koulutukseen ja ammatilliseen kehitykseen. Opetuksen ja oppimateriaalien on tuettava tasa-arvoa. Opetusta tai oppimateriaalia ei saa käyttää ennakkoluulojen tai kaavamaisten sukupuoliroolien ylläpitämiseen.

Myös sukupuoli-identiteettiin tai sukupuolen ilmaisuun perustuvaa syrjintää tulee ennaltaehkäistä. Tämä tarkoittaa esimerkiksi sitä, että koulussa opetetaan arvostavaa suhtautumista kaikkiin ja kerrotaan perustietoa sukupuolen moninaisuudesta.

Jokainen opettaja ohjaa oman opetuksensa yhteydessä. Koulussa tulee pyrkiä purkamaan ajattelutapoja, jotka ohjaavat oppilaita tekemään esimerkiksi valinnaisainevalintoja peruskoulussa tai jatko-opintoja ja ammatin sukupuolen mukaan.

”Oulun sivistys- ja kulttuuripalveluiden toiminnassa yhteinen lähtökohta on lasten ja nuorten yhdenvertai-suus ja tasa-arvo. Tasavertaisuuden periaatteet ovat tärkeitä kaikkien lapsi- ja nuorisoryhmien toiminnassa. Jokaiselle kouluyhteisön jäsenelle tulee tarjota yhdenvertaiset mahdollisuudet osallistua koulun toimintaan ja edistää elämäänsä. Oppiva yhteisö mahdollistaa osallisuuden ja aidot vaikutusmahdollisuudet. Yhdenvertaisuutta edistämällä voidaan ehkäistä syrjintää, lisätä ymmärrystä moninaisuutta kohtaan ja ennen kaikkea lisätä kaikkien kouluyhteisön jäsenten hyvinvointia.” (Oulun kaupungin opetussuunnitelma, luku 4)

Yhdenvertaisuus-lain mukaan yhdenvertaisuudella tarkoitetaan sitä, että kaikki ihmiset ovat samanarvoisia riippumatta heidän sukupuolestaan, iästään, etnisestä tai kansallisesta alkuperästään, kansalaisuudestaan, kielestään, uskonnostaan ja vakaumuksestaan, mielipiteestään, vammastaan, terveydentilastaan, seksuaalisesta suuntautumisestaan tai muusta henkilöön liittyvästä syystä. Oikeudenmukaisessa yhteiskunnassa henkilöön liittyvät tekijät, kuten syntyperä tai ihonväri, eivät saisi vaikuttaa ihmisten mahdollisuuksiin päästä koulutukseen, saada työtä ja erilaisia palveluja - perusoikeudet kuuluvat kaikille.

Tasa-arvo-lain tarkoituksena estää sukupuoleen perustuva syrjintä ja edistää naisten ja miesten välistä tasa-arvoa sekä parantaa naisten asemaa. Lain tarkoituksena on myös estää sukupuoli-identiteettiin tai sukupuolen ilmaisuun perustuva syrjintä.

**Koulun tunne- ja turvataitokasvatuksen suunnitelma**   
*Linkki koulun tunne- ja turvataitokasvatuksen suunnitelmaan tai toimenpiteet liittyen tunne- ja turvataitokasvatukseen. Koulun tunne- ja turvataitovastaava laatii vuosikellon tunne- ja turvataitokasvatuksen toteuttamisesta yhteistyössä koulun hyvinvointityöstä vastaavien toimijoiden kanssa (ks. Perusopetuksen tunne- ja turvataitokasvatuksen opetussuunnitelman liite 12). Lisätietoa ja materiaaleja:* [www.turvataitokasvatus.fi](http://www.turvataitokasvatus.fi/)*.*

Lintulammen koululla on oma tunne- ja turvataitokasvatuksen toteuttamisen vuosikello:

(linkki tähän)

|  |  |  |  |  |  |  |  |
| --- | --- | --- | --- | --- | --- | --- | --- |
|  | 1. luokka | 2.luokka | 3. luokka | 4. luokka | 5. luokka | 6. luokka | Muuta |
| elokuu | *Koulun aloitus ja ryhmäytyminen* | *Koulun aloitus ja ryhmäytyminen* | *Koulun aloitus ja ryhmäytyminen* | *Koulun aloitus ja ryhmäytyminen* | *Koulun aloitus ja ryhmäytyminen* | *Koulun aloitus ja ryhmäytyminen* | |
| syyskuu | Arvokas ja ainutlaatuinen | Turvan tunne ja turvalliset aikuiset | Arvokas ja ainutlaatuinen | Turvan tunne ja turvalliset aikuiset | Arvokas ja ainutlaatuinen | Turvan tunne ja turvalliset aikuiset | |
| lokakuu | Minusta tuntuu | Turvattomuuden tunne ja pelko | Puhutaan tunteista | Turvattomuuden tunne, pelko ja rauhoittuminen | Vaihtuvat tunteet | Turvattomuuden tunne, epävarmus, pelko, rauhoittuminen | |
| marraskuu | Joskus pelottaa ja harmittaa | Yksin ja yhdessä | Säädellään tunteita | Huomaan hyvän toisessa, empatia ja ristiriidat | Vihan tunnistaminen ja itsesäätely | Empatia ja myötätunto |  |
| joulukuu | Joskus epäonnistun | Riidat ja anteeksipyytäminen | Kielteiset ja myönteiset ajatukset | Tunnista kiusaaminen | Ihastuminen ja seurustelu | Kiusaamiseen ja häirintään puuttuminen | |
| tammikuu | Viha ja kiukun kesyttäminen | Lopeta kiusaaminen | Lupa omaan tilaan ja rajoihin | Lopeta kiusaaminen | Lupa omaan tilaan ja rajoihin | Vihreän ja punaisen valon kosketukset | |
| helmikuu | Lupa omaan tilaan ja rajoihin | Vihreän ja punaisen valon kosketukset | Vihreän ja punaisen valon kosketukset | Selviydyn ja osaan turvaohjeet | Nettikaveruus ja netiketti | Selviydyn ja osaan turvaohjeet | |
| maaliskuu | Oikeus olla turvassa | Selviydyn ja osaan turvaohjeet | Nettikaveruus | Yksityisyys ja omien tietojen suojaaminen | Yksityisyys ja omien tietojen suojaaminen | Turvallisesti netissä-kuvien jakaminen | |
| huhtikuu | Mediamaisema | Yksityisyys ja omien tietojen suojaaminen | Turvallisen median käytön pelisäännöt | Turvallisesti netissä |  | Uhkaavat tilanteet netissä ja niissä toimiminen | |
| toukokuu | Turvallisen median käytön pelisäännöt | Uhkaavat tilanteet netissä ja niissä toimiminen | Salaisuus-sarjakuva | Uhkaavat tilanteet netissä ja niissä toimiminen | | Houkuttelu ja kiristäminen | |

Suunnitelman pohjana on toiminut Oulun kaupungin valmiit tunne- ja turvataitokasvatuksen oppimateriaalit. Suunnitelman avulla varmistetaan, että kaikki vuosiluokalle tarkoitetut oppiainesisällöt tulevat käytyä läpi lukuvuoden aikana.

Oulun kaupungin valmiiden oppimateriaalien lisäksi koululle on hankittu monipuolisesti oppituntikäyttöön tarkoitettuja, tunne- ja turvataitosisältöihin liittyviä, oppilaiden ikätason huomioivia kirjoja (kuvakirjoja, runokirja sekä lasten- ja nuortenkirjoja).

Opettajilla on halutessaan käytössä myös tunne- ja turvataitokasvatuksen oppisisältöjä tukevaa, Lintulammen koulun omaa oppimateriaalia tuntisuunnitelmineen.

Oulun kaupungin perusopetuksen tunne- ja turvataitokasvatuksen opetussuunnitelma:

[Perusopetuksen tunne- ja turvataitokasvatuksen opetussuunnitelman liite 12](https://www.ouka.fi/documents/1257266/3520222/OPS_liite_Tunne-+ja+turvataitokasvatus.pdf/8bbdf7b4-7bc2-47c9-bdb9-498287eb8703)).

Lisätietoa ja materiaaleja: [www.turvataitokasvatus.fi](http://www.turvataitokasvatus.fi/).

**Koulun suunnitelma nuorisovaalien toteuttamiseen***Nuorisovaltuusto ONE:n seuraavat vaalit käydään syksyllä 2024. Nuoret voivat asettua ehdolle syys-lokakuussa, äänestäminen marras-joulukuussa koulujen kautta. Nuorisovaaliohjeet toimitetaan kouluille. Tavoitteena on saada paljon ehdokkaita ja korkea äänestysprosentti.*

**Nuorisovaaliyhdyshenkilö***Kirjoita sähköpostiosoitteet pilkulla eroteltuna. Esimerkki: matti@eduouka.fi,maija@eduouka.fi*

**Kansainvälisyys: Oppilaiden kielitaidon monipuolistaminen**Opiskelijoita informoidaan kielenopiskelun tärkeydestä opettajan toimesta. Koteihin jaetaan tietoa A1- ja A2-kieleten valinnoista. Lintulammen koululla A1-kieli valitaan englannin, ruotsin ja saksan vaihtoehdoista. A2-kieleksi voi valita saksan, ranskan ja espanjan. A2-kieliopetus toteutetaan yhteistyössä lähikoulujen kanssa.

**Kansainvälisyys: Globaalikasvatus ja kotikansainvälisyys on osa koulun arkea**

|  |  |  |  |  |
| --- | --- | --- | --- | --- |
| **Elokuu** | **Syyskuu** | **Lokakuu** | **Marraskuu** | **Joulukuu** |
| Koulun oppilaiden monikulttuurisuuteen tutustumista omissa luokissa | Kansainvälinen lukutaitopäivä 8.9.24 --> kts. lokakuu | Lukuviikko toteutetaan lokakuussa | 20.11. Lasten oikeuksien päivä: Käsittely luokittain/salitilaisuus, juhlaruoka  22.11. Unicef-kävely: Yhteinen salitilaisuus + kävely | Joulunvietto maailmalla-teema (hyvää joulua tervehdykset eri kielillä näkyväksi) |
| **Tammikuu** | **Helmikuu** | **Maaliskuu** | **Huhtikuu** | **Toukokuu** |
| Uusi vuosi maailmalla (esim. Kuvataidetta oppitunneilla aiheesta, Kiinalainen uusivuosi 21.1.) | Kalevalanpäivä 28.2.: käsittely luokittain Saamelaisten kansallispäivä 6.2.: koko koulun ohjelmaa | Suvaitsevaisuus-teemapäivä (Rasisminvastainen viikko 18. –24.3.2024: Teemana rasismiin puuttuminen) | Pääsiäisperinteet eri kulttuureissa: tuodaan esille koulumme oppilaiden kulttuurien perinteitä | Kulttuurisen moninaisuuden teema (Kulttuurisen moninaisuuden päivä 21.5.) |

**Hyvinvointisuunnitelma 2024-2025**

**Kestävä tulevaisuus: Rakennamme yhdessä kestävän elämäntavan ja vastuullisen yhteisön (kotisivu)**

Lintulammen koulu kasvattaa aktiivisia luonnon moninaisuuden parissa toimivia opiskelijoita. Koululla on Kestävän tulevaisuuden vuosikello, jonka mukaisesti kouluarjessa toteutetaan kestävän kehityksen ja tulevaisuuden vastuullisia tekoja ja toimia.

Kestävän tulevaisuuden vuosikellon teemat nousevat Oulun kaupungin kestävän tulevaisuuden opinvirrasta. Näitä ovat luontosuhde, kiertotalous ja ilmasto-osaaminen. [www.ouka.fi/opinvirta](http://www.ouka.fi/opinvirta)

**Kestävä kehitys -vuosikello, Lintulammen koulu, lukuvuosi 2024 – 2025**

|  |  |  |  |  |
| --- | --- | --- | --- | --- |
| Elokuu    Luodaan kouluvuodelle ja yhteisöllisyydelle hyvät edellytykset lukuvuoden alussa.    Pidetään koko koulun päivänavauksia.    Tehdään luokassa ryhmäyttämisharjoituksia pelien ja leikkien keinoin hyvän luokkahengen varmistamiseksi.    Ensimmäisissä luokissa opetellaan liikkumaan koulurakennuksessa, koulun pihapiirissä ja lähimetsässä turvallisesti, sääolosuhteet huomioiden ja ympäristöä kunnioittaen. | Syyskuu    Luonto    Vahvistetaan lasten luontosuhdetta viemällä oppilaita ympäröivään luontoon eri oppimis- ja tutkimustehtävien pariin. Hyödynnetään ulkoluokkatoimintaa.    Opetetaan lapsia nauttimaan luonnon rauhasta ja arvostamaan ympäröivää luontoa.    Kiertotalous:  Oulun kaupungin ympäristöohjelman yhtenä tavoitteena on toimiva kiertotalous. Kuudesluokkalaiset käsittelevät aihetta Yrityskylä-opintokokonaisuuden yhteydessä.      Hyvinvointi ja turvallisuus    Luokat haastetaan yhteisleikkeihin välitunneilla (Liikkuva-koulu ajatus mukana). | Lokakuu    Koulun aulan seinälle laitetaan iso värikäs taulu, joka on jaettu neljään osaan (kuvaavat kestävän kehityksen oppimispolun sisältöalueita). Taulua täytetään lukuvuoden aikana. Taulu toimii myös Kestävän kehityksen ilmoitustauluna.          Kulttuuri-identiteetti ja maailmankansalaisuus    Yhteistyön aloittaminen Euroopan koulun kanssa (jos joku luokka haluaa aloittaa esimerkiksi kirjeenvaihdon). | Marraskuu    Hyvinvointi ja turvallisuus    Koululla toteutetaan lukuvuoden aikana koulun Tunne- ja turvataitokasvatussuunnitelmaa.    Kestävä kulutus    Tuotteiden elinkaaren pidentäminen ja kierrätys:  Kirjan- ja lehdenvaihtotori toteutetaan koululla.    Koulussa panostetaan lukemiseen ja järjestetään lukuviikko. Luetaan eri keinoin eri tiloissa ja hyödynnetään kirjanvaihtotorilta haettua kirjallisuutta. Käydään myös Kaukovainion kirjastossa hakemassa luettavaa. Koulun omaa kirjastoa hyödynnetään sen valmistuttua. | Joulukuu    Hyvinvointi ja turvallisuus    Hyvinvointia lisätään järjestämällä luokissa joulukalenteri, joka tuo mukanaan hyvää mieltä tai liikunnallisia hetkiä. |
| Tammikuu    Viidensissä luokissa aloitetaan kiertotalouden käsittely Pikkuyrittäjät-opintokokonaisuuden yhteydessä. | Helmikuu    Kiertotalousyrityksistä tehdyt julisteet tulevat koko koulun nähtäville Kestävä kehitys-ilmoitustaulun läheisyyteen. | Maaliskuu    Kiertotalous; Tuotteiden elinkaaren pidentäminen ja kierrätys:   * Kierrätyspeli kaikilla luokka-asteilla. * Järjestetään kierrätystori koulussa. | Huhtikuu    Kulttuuri-identiteetti ja maailmankansalaisuus    Koululla toteutetaan lukuvuoden aikana koulun kansainvälisyyssuunnitelmaa. | Toukokuu    Arvioidaan kulunutta vuotta ja tehdään arvioinnin pohjalta alustavia suunnitelmia seuraavalle lukuvuodelle. |

**Koulun suunnitelma Oulun perusopetus 50 vuotta -juhlavuoteen osallistumisesta**

Juhlavuoden ohjelmaan tutustutaan Akkunassa olevan materiaalin avulla sekä Valveen tekemän opastusvideon avustuksella vesopäivillä henkilöstön kanssa. Tapahtumat käydään läpi ja yhdessä valitaan tapahtumat, joihin osallistutaan koulutyön lomassa. Syksyllä osallistutaan yhteen toimintoon. Kevätlukukaudelle valitaan vähintään kaksi koulukohtaista tapahtumaa. Järjestämme juhlavuoden aloituksena urheilupäivän perjantaina 18.10.2024, jonka teemana on “perinneliikunta ja perinneleikit”. Kevätlukukaudella keskiviikkona 30.4. järjestämme taide- ja kulttuuritapahtuman (KYKY-tapahtuma).

**Koulun ulkopuolella annettava opetus ja opetuksen yhteydessä järjestettävä muu toiminta***Linkki*

Noudatetaan sivistys- ja kulttuurijohtajan hyväksymiä työaikoja:

Lukuvuosi 2024 - 2025    
Syyslukukausi 7.8.–20.12.2024

syysloma 21.–25.10.2024 (vko 43)

itsenäisyyspäivä 6.12.2024

joululoma 21.12.2024–6.1.2025

Kevätlukukausi 7.1.–31.5.2025

talviloma 3.–7.3.2025 (viikko 10)

pääsiäinen 18.–21.4.2025

vappu 1.5.2025

vapaapäivä 2.5.2025

helatorstai 29.5.2025

**Muut koulun lukuvuotta koskevat asiat***Vapaa teksti*

**Kustannuspaikka***Ei tarvitse täyttää*

**Kohdenumero***Ei tarvitse täyttää*